Viļaka

Viļaka () (latgali keeles Vileks, saksa keeles Marienhausen, poola keeles Maryenhauz)Słownik geograficzny Królestwa Polskiego, Tom VI (Malczyce – Netreba) z 1885 r. on linn Lätis Latgales Balvi piirkonnas. Linn asub Riiast 246  ja Balvist 28 kilomeetri kaugusel, 95 meetri kõrgusel merepinnast.

 Ajalugu 

12. sajandil kuulus piirkond Adsele muinasmaakonda. Aastal 1293 rajas Johann II von Vechten piirkonnas katoliikluse levitamiseks sinna Marienhauseni kloostri. Ajaloolase Arndti arvates (1753) rajati siis sinna ka Viļaka piiskopilinnus. Liivi sõja ajal asus aastal 1560 linnusesse poola garnison. 1629 Altmarki vaherahuga jäi Latgale Poolale ja seal moodustati Liivimaa vojevoodkond (Inflanty Polskie, Väike-Liivimaa), mille koosseisu kuulus ka Vilaka staarostkond.

1700–1721, Põhjasõja ajal lõhuti linnus tõenäoliselt täielikult. Linnuse asemele tekkis Viļaka mõis. 1772, 30. septembril läks Latgale koos Vilaka piirkonnaga seoses I Poola jagamisega Venemaa kätte.http://www.worldstatesmen.org/Latvia.htm#Polish-Livonia Hilisematel sajanditel Vene võimu all oli Viļaka väike tähtsusetu asula. Aastal 1890 valmis sealne katoliku kirik, umbkaudu samal ajal ehitati sinna ka õigeusu kirik.

Aastal 1928 ehitati asulasse luteri kirik. Enne teist maailmasõda oli kolmandik linna elanikest juudid.Iltnere, A. Placēns, I. 1999. Latvijas pilsētas. Rīga, Preses nams. 568 - 573 lk. Linn aastast 1945. 2009. aastani kuulus Balvi rajooni. Aastatel 2009–2021 oli linn Viļaka piirkonna keskus.

 Kaitsealused objektid 

Muinsusmälestistest on riikliku kaitse all Viļaka piiskopilinnuse varemed ja selle territoorium,Valsts kultūras pieminekļu aizsardzības inspekcija, vaadatud 24.07 2017 Viļaka õigeusu kirik, Viļaka katoliku kirik, selle kolmteist vitraaži ja orel.Valsts kultūras pieminekļu aizsardzības inspekcija, vaadatud 8.06 2019 Kohaliku kaitse all on koolimaja aadressil Pils iela 11, Viļaka haigla surnukuur aadressil Parka iela 2, Viļaka katoliku koguduse pastoraat, Viļaka luteri kirik, katoliku kiriku kolm altarit ja kantsel ning Viļaka mõisa hoonetekompleks (piirdemüür, park ja kaks tootmishoonet).Valsts kultūras pieminekļu aizsardzības inspekcija, vaadatud 8.06 2019Valsts kultūras pieminekļu aizsardzības inspekcija, vaadatud 8.06 2019

Looduskaitse all on Marienhauzeni tamm ja selle kõrval kasvav 25,5 meetri kõrgune tamm.Latvijas īpaši aizsargājamām dabas teritorijām dabas datu pārvaldības sistēmā OZOLS, vaadatud 7.10 2018

 Viited 

 Välislingid 

Vilaka
Kategooria:Balvi piirkond